ขนส่งทางบกตั้งศูนย์ร้องเรียนชั่วคราวรับเรื่องช่วงสงกรานต์
กรมการขนส่งทางบก จัดตั้งศูนย์คุ้มครองผู้โดยสารรถสาธารณะ 1584 (ชั่วคราว) สถานีขนส่งผู้โดยสารจตุจักร เอกมัย&nbsp; ตลิ่งชัน ตั้งแต่วันที่ 7- 12&nbsp; เมย. นี้&nbsp;
2 เม.ย. 2553

กรมการขนส่งทางบก จัดตั้งศูนย์คุ้มครองผู้โดยสารรถสาธารณะ 1584 (ชั่วคราว) สถานีขนส่งผู้โดยสารจตุจักร เอกมัย  ตลิ่งชัน ตั้งแต่วันที่ 7- 12  เมย. นี้  
นายชัยรัตน์  สงวนชื่อ อธิบดีกรมการขนส่งทางบก  เปิดเผยว่า  กรมการขนส่งทางบก ได้จัดตั้งศูนย์คุ้มครองผู้โดยสารรถสาธารณะ 1584 (ชั่วคราว) บริเวณสถานีขนส่งผู้โดยสารจตุจักร เอกมัย ตลิ่งชัน และภายในบริเวณกรมการขนส่งทางบก  เพื่อรับเรื่องร้องเรียนและให้ความคุ้มครองผู้โดยสาร ระหว่างวันที่  7-12   เม.ย.นี้ ซึ่งเป็นช่วงที่มีผู้ใช้บริการตามสถานีขนส่งผู้โดยสารเป็นจำนวนมาก  
จากสถิติในช่วงเทศกาลเป็นประจำทุกปี  โดยช่วงเทศกาลปีใหม่ 2552 ที่ผ่านมา   มีประชาชนร้องเรียนการให้บริการรถโดยสารสาธารณะ ผ่านศูนย์คุ้มครองผู้โดยสารรถสาธารณะ 1584 จำนวนทั้งสิ้น 518 ราย เป็นรถโดยสารประจำทาง จำนวน 186 ราย ความผิดส่วนใหญ่ ได้แก่ ขับรถประมาท  ไม่หยุดรับ-ส่ง ผู้โดยสาร  ที่ป้าย  และแสดงกิริยาวาจาไม่สุภาพ ส่วนรถยนต์รับจ้างแท็กซี่ที่ได้รับการรายงาน จำนวน 332 ราย ความผิดส่วนใหญ่ ได้แก่ ปฏิเสธไม่รับผู้โดยสาร  แสดงกิริยาวาจาไม่สุภาพ  และปล่อยผู้โดยสารลงกลางทาง 
ทั้งนี้ กรมการขนส่งทางบก  ได้เรียกตัวผู้ถูกร้องเรียนมาสอบสวนความผิดแล้วทุกราย โดยในรายที่พบว่ากระทำผิดจริงได้ลงโทษเปรียบเทียบปรับ   พร้อมส่งเรื่องให้หน่วยงานที่รับผิดชอบพิจารณาการต่อใบอนุญาตต่อไป